Covid-19-statistieke: Minder as 20 000 aktiewe gevalleSuid-Afrika het in hierdie stadium minder as 20 000 akitewe Covid-19-gevalle. (Argieffoto: Ronny Hartmann/AFP) Altesame 880 nuwe gevalle van Covid-19 is in Suid-Afrika bevestig, wat die algehele getal infeksies op 1 577 200 te staan bring. Dr. Zweli Mkhize, minister van gesondheid, sê in sy daaglikse bywerking van syfers nog 51 sterftes is ook bevestig. Hiervan was ses in die Oos-Kaap, drie in die Vrystaat, 20 in Gauteng, nege in KwaZulu-Natal, twee in die Noord-Kaap en 11 in die Wes-Kaap. Geen sterftes is in Limpopo, Mpumalanga of Noordwes aangemeld nie. Die sterftesyfer weens Covid-19-infeksies staan in hierdie stadium op 54 237. Die getal aktiewe gevalle het tot minder as 20 000 gedaal en is tans 19 977. Altesame 1 502 986 mense het reeds van die virus herstel en die herstelkoers bly op 95%. Altesame 21 776 toetse is sedert die vorige bywerking vir Covid-19 gedoen. Aktiewe gevalle: Oos-Kaap: 207 Limpopo: 304 Mpumalanga: 754 Wes-Kaap: 1 891 Gauteng: 2 671 Vrystaat: 2 840 Noordwes: 2 867 Noord-Kaap: 3 276 KwaZulu-Natal: 5 167 Totaal: 19 977